Jaanuar 2022

Jaanuar 2022, kroonika. 2022. aasta jaanuar algas laupäeval ja lõppes 31 ööpäeva hiljem esmaspäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Jõustus RHK-11 ehk täiendatud Rahvusvaheline haiguste ja nendega seotud terviseprobleemide statistiline klassifikatsioon. Euroopa Liidu eesistujariigiks sai Prantsusmaa. Kasahstanis Manggõstau oblastis tuli rahvas tänavatele protestima pärast seda, kui päev varem oli tühistatud autokütuse hinnalagi, misjärel selle hind enam kui kahekordistus. Kasahstani valitsus astus tagasi pärast seda, kui kütusehinna tõusust tingitud meeleavaldused muutusid vägivaldseks. Kogu riigis kuulutati välja eriolukord. Almatõs tungisid protestijad linnapea kabinetti ja linnavalitsuse hoone pandi põlema. Almatõ lennujaama vallutanud meeleavaldajad hävitasid siseterminali ja maksuvaba tsooni. Kasahstani president Kasõm-Žomart Tokajev lubas, et tegeleb meeleavaldustega nii karmilt kui võimalik ning pöördus abipalvega Venemaa juhitava Kollektiivse Julgeoleku Lepingu Organisatsiooni poole. Ühtlasi asus ta riigi julgeolekunõukogu esimeheks kõrvaldades sellelt kohalt endise presidendi Nursultan Nazarbajevi. Kasahstani saabusid Venemaa dessantväelaste näol Kollektiivse Julgeoleku Lepingu Organisatsiooni abijõud. Almatõs jätkusid kokkupõrked protestijate ja julgeolekujõudude vahel. Hukkus mitukümmend protestijat. Tulekahjus New Yorgi Bronxi linnaosas asuvas korrusmajas hukkus vähemalt 17 inimest, üle 60 sai vigastada. 15-liikmeline Lääne-Aafrika Riikide Majandusühendus teatas, et selle liikmesriigid peatavad diplomaatilised suhted Maliga ning sulgevad oma piirid riigiga. Genfis algasid läbirääkimised Venemaa ja USA vahel, et maandada pingeid Ukraina ümber. Hollandis vannutati ametisse Mark Rutte neljas valitsus. Baltimore'is siirati inimesele esimest korda sea süda. Vaikses ookeanis toimus Hunga Tonga vulkaanipurse. Mitmeid riike tabas tsunami ja veealuste sidekaablite purunemise tõttu katkes Tongal ühendus välismaailmaga. Microsoft teatas kavatsusest osta 68 miljardi dollari eest videomängude ettevõte Activision Blizzard. Jaapani lääneosa tabas maavärin magnituudiga 6,6. Armeenia president Armen Sargsjan teatas, et astub tagasi, kuna põhiseadus ei anna talle piisavalt võimalusi riigi poliitikat mõjutada. Burkina Fasos toimus sõjaväeline riigipööre, millega eemaldati võimult president Roch Marc Christian Kaboré. Burkina Fasos toimunud riigipöörde käigus vahistasid mässulised sõdurid president Roch Marc Christian Kaboré. James Webbi kosmoseteleskoop jõudis ettenähtud asukohta Lagrange'i punkti L2. Ukrainas Dnipros lasi sõdur relvade väljajagamisel maha viis teenistuskaaslast ja haavas veel mitut. Portugalis toimunud üldvalimised võitis António Costa juhitav Sotsialistlik Partei võites 117 kohta 230-kohalises parlamendis. Aafrika Liit peatas Burkina Faso liikmesuse vastusena seal toimunud riigipöördele. Peruu ministrite nõukogu president Mirtha Vásquez astus tagasi. Soome peaminister Sanna Marin teatas, et veebruaris kaovad riigis kõik koroonaviiruse epideemiast tingitud piirangud. Saksamaal Kuseli lähedal lasti liikluskontrolli käigus maha kaks politseinikku. Kaks kahtlusalust peeti samal päeval kinni Saarimaal.